NEUVOSTON PÄÄTÖS,

annettu 2 päivänä kesäkuuta 2022,

Euroopan elintarviketurvallisuusviranomaisen johtokunnan kansalaisyhteiskunnan ja elintarvikeketjun etuja edustavien jäsenten ja varajäsenten nimittämisestä

(2022/C 225/02)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 a kohdan c alakohdan,

ottaa huomioon Euroopan komission neuvostolle 20 päivänä tammikuuta 2022 päivätyssä kirjeessä esittämän ehdokasluettelon,

ottaa huomioon Euroopan parlamentin 18 päivänä toukokuuta 2022 päivätyssä kirjeessä esittämät näkemykset,

sekä katsoo seuraavaa:

(1) On olennaisen tärkeää varmistaa Euroopan elintarviketurvallisuusviranomaisen (EFSA) riippumattomuus, korkea tieteellinen taso, avoimuus ja tehokkuus. On myös välttämätöntä varmistaa EFSAn yhteistyö jäsenvaltioiden kanssa.

(2) Euroopan parlamentin ja neuvoston asetuksella (EU) 2019/1381 (2) muutettiin asetusta (EY) N:o 178/2002 muun muassa EFSAn johtokunnan kokoonpanon osalta.

(3) Asetuksen (EU) 2019/1381 10 artiklan 2 kohdan nojalla niiden EFSAn johtokunnan jäsenten, jotka ovat tehtävässään 30 päivänä kesäkuuta 2022, toimikausi päättyy kyseisenä päivänä. Ne EFSAn johtokunnan jäsenet ja varajäsenet, joiden toimikauden on määrä alkaa 1 päivänä heinäkuuta 2022, on määrä nimittää asetuksella (EU) 2019/1381 käyttöön otetun uuden nimeämis- ja nimittämismenettelyn mukaisesti.

(4) Neuvosto on jo nimittänyt 7 päivänä huhtikuuta 2022 antamallaan päätöksellä (3) jäsenvaltioiden edustajia EFSAn johtokunnan jäseniksi ja varajäseniksi.

(5) Asetuksella (EU) 2019/1381 käyttöön otettu uusi nimeämis- ja nimittämismenettely edellyttää, että EFSAn johtokuntaan kuuluu myös neljä jäsentä ja neljä varajäsentä, joilla on äänioikeus ja jotka edustavat kansalaisyhteiskunnan ja elintarvikeketjun etuja eli yksi jäsen ja yksi varajäsen kuluttajajärjestöistä, yksi jäsen ja yksi varajäsen ympäristöalan kansalaisjärjestöistä, yksi jäsen ja yksi varajäsen viljelijäjärjestöistä ja yksi jäsen ja yksi varajäsen teollisuuden järjestöistä.

(6) Neuvoston on määrä nimittää kansalaisyhteiskunnan ja elintarvikeketjun etuja edustavat jäsenet ja varajäsenet Euroopan parlamenttia kuullen komission laatiman luettelon perusteella. Heidän toimikautensa on neljä vuotta, ja se voidaan uusia vain kerran.

(7) Komission toimittamassa luettelossa olevat ehdokkaat on valittu kiinnostuksenilmaisupyynnön jälkeen, perusteena heidän asiaankuuluva kokemuksensa ja asiantuntemuksensa elintarvikeketjuun liittyvän lainsäädännön ja politiikan alalla, mukaan lukien riskinarviointi, sekä asiaankuuluva kokemus johtamiseen liittyvistä, hallinnollisista, taloudellisista ja oikeudellisista asioista.

(8) Komission toimittamaa luetteloa on tarkasteltu EFSAn johtokunnan kansalaisyhteiskunnan ja elintarvikeketjun etuja edustavan neljän jäsenen ja neljän varajäsenen nimittämistä varten komission toimittamien asiakirjojen ja Euroopan parlamentin esittämien näkemysten perusteella. Tällä päätöksellä tapahtuvalla kyseisten jäsenten ja varajäsenten nimittämisellä varmistetaan mahdollisimman korkea pätevyys ja laaja-alaisin asiaankuuluva kokemus ja asiantuntemus, joka on saatavilla elintarvikeketjuun liittyvän lainsäädännön ja politiikan alalla, mukaan lukien riskinarviointi, ja samalla varmistetaan, että EFSAn johtokunnassa on asiaankuuluva kokemus johtamiseen liittyvistä, hallinnollisista, taloudellisista ja oikeudellisista asioista,

ON HYVÄKSYNYT TÄMÄN PÄÄTÖKSEN:

1 artikla Nimitetään seuraavat henkilöt Euroopan elintarviketurvallisuusviranomaisen johtokunnan jäseniksi ja varajäseniksi 1 päivänä heinäkuuta 2022 alkavaksi ja 30 päivänä kesäkuuta 2026 päättyväksi kaudeksi: Ryhmä Jäsenet Varajäsenet Kuluttajajärjestöt Floriana CIMMARUSTI Eleni IOANNOU-KAKOURI Ympäristöalan kansalaisjärjestöt Xavier GABARRELL DURANY Apolline ROGER Viljelijäjärjestöt Annette TOFT Maira DZELZKALĒJA-BURMISTRE Teollisuuden järjestöt Rebeca FERNANDEZ Dimitrios LADIKOS

2 artikla Tämä päätös tulee voimaan päivänä, jona se hyväksytään.

Tehty Luxemburgissa 2 päivänä kesäkuuta 2022. Neuvoston puolesta Puheenjohtaja A. DE MONTCHALIN

(1) EYVL L 31, 1.2.2002, s. 1.

(2) Euroopan parlamentin ja neuvoston asetus (EU) 2019/1381, annettu 20 päivänä kesäkuuta 2019, elintarvikeketjuun sovellettavan EU:n riskinarvioinnin avoimuudesta ja kestävyydestä sekä asetusten (EY) N:o 178/2002, (EY) N:o 1829/2003, (EY) N:o 1831/2003, (EY) N:o 2065/2003, (EY) N:o 1935/2004, (EY) N:o 1331/2008, (EY) N:o 1107/2009 ja (EU) 2015/2283 sekä direktiivin 2001/18/EY muuttamisesta (EUVL L 231, 6.9.2019, s. 1).

(3) Neuvoston päätös, annettu 7 päivänä huhtikuuta 2022, jäsenvaltioiden edustajien nimittämisestä Euroopan elintarviketurvallisuusviranomaisen johtokunnan jäseniksi ja varajäseniksi (EUVL C 159, 12.4.2022, s. 6).